Praktická škola internátna
Námestie Štefana Kluberta 2,  054 01  LEVOČA

ŠKOLSKÝ PORIADOK

Levoča 1. 9. 2014
Úvod

	Školský poriadok  je súhrn noriem spolužitia a spolupráce celého školského kolektívu žiakov, učiteľov, vychovávateľov, nepedagogických zamestnancov školy aj návštevníkov a zákonných zástupcov žiaka praktickej školy. Jeho uplatňovanie v praxi v podstatnej miere prispieva k plneniu všetkých úloh, ktoré vyplývajú z poslania školy. Dôsledné plnenie týchto zásad v praktickom živote školy je základnou povinnosťou každého účastníka výchovno-vzdelávacieho procesu.
Základným princípom je uplatňovanie práva detí ako sú uvedené v Deklarácii práv dieťaťa, práva učiteľov ako sú uvedené v Charte učiteľa a dodržiavanie Zákonníka práce ako aj ďalších zákonov.

Školský poriadok PŠ dopĺňajú vnútorné smernice a nariadenia SŠI:
Šikanovanie  - prevencia, postup pri odhaľovaní, následky
Smernica o používaní služobných mobilných telefónov 
Vnútorná smernica o kamerovom systéme
Vnútorná smernica o postupe zamestnancov školy pri vyšetrovaní školského úrazu a nebezpečnej udalosti
Organizovanie školských aktivít mimo územia mesta Levoča
Vnútorná smernica o ochrane nefajčiarov

Obsah:
1. Škola
Práva žiaka
Povinnosti žiaka
Práva učiteľa
Povinnosti učiteľa
Práva ostatných zamestnancov školy
Povinnosti ostatných zamestnancov školy
Dochádzka žiakov do školy
Trvanie vyučovacích hodín
Príchod na vyučovanie
Správanie žiakov v škole
Starostlivosť o školské zariadenie, pichtove stroje a učebnice
Žiacky parlament
2.	Dielne a odborné učebne
Dielenský poriadok:
3.Prijatie a prestup žiaka
4. Internát
Práva žiaka
Povinnosti žiaka
Práva vychovávateľa
Povinnosti vychovávateľa
Práva ostatných zamestnancov internátu
Povinnosti ostatných zamestnancov internátu a školského klubu
Dochádzka žiakov do internátu
Príprava na vyučovanie
Správanie žiakov v internáte
Osobné voľno žiakov
Starostlivosť o zdravie a bezpečnosť žiaka
5. Výchovné opatrenia v škole a internáte
Pochvaly a iné ocenenia
Opatrenia na posilnenie disciplíny
6. Zanechanie štúdia
7. Prerušenie štúdia
8. Prestup na inú školu
9. Oslobodenie žiaka od štúdia jednotlivých vyučovacích predmetov
10. Individuálny učebný plán
11. Pomoc a poradenstvo pre žiakov
Prílohy

1. Škola

Škola je miestom, kde sa žiak priamym spôsobom zúčastňuje vzdelávacieho procesu. Nie je obmedzená priestorom triedy alebo školskou budovou, ale chápeme ju v širšom zmysle – ako prostredie, v ktorom sú spolu žiak a pedagóg v rámci vzdelávacieho procesu.

Práva žiaka

1.	Žiak má právo na jemu zrozumiteľný výklad učiva.
2.	Žiak má právo k prebratému učivu položiť akúkoľvek otázku a dostať na ňu odpoveď.
3.	Žiak má právo na omyl.
4.	Žiak má právo na čo najobjektívnejšie hodnotenie.
5.	Žiak má právo na ohľaduplné, ľudské a taktné zaobchádzanie zo strany všetkých pracovníkov školy a spolužiakov.
6.	Žiak má právo v primeranom čase, priestore a primeraným spôsobom vyjadriť svoj názor na priebeh výchovno-vzdelávacieho procesu.
7.	Žiak má právo vyjadriť svoj názor, kde v triede chce sedieť.
8.	Žiak má právo na prestávku, ako ju stanovuje školský poriadok.
9.	Žiak má právo na výchovu a vzdelávanie v bezpečnom a zdravom prostredí.
10.	Žiak má právo na takú organizáciu výchovno-vzdelávacieho procesu, ktorá je primeraného jeho veku s dodržaním psychohygienických zásad výchovy a vzdelávania.
11.	Žiak má právo na úctu k svojej osobe a na zabezpečenie ochrany proti fyzickému a duševnému násiliu.
12.	Žiak má právo na výchovu a vzdelávanie primerané jeho veku, schopnostiam, záujmom a zdravotnému stavu.
13.	Žiak má právo na úctu k svojmu vierovyznaniu, svetonázoru a etnickej príslušnosti.
14.	Žiak má právo na slobodnú voľbu voliteľných a nepovinných predmetov, na slobodnú voľbu krúžkovej a ostatnej záujmovej činnosti v súlade so svojimi záujmami a záľubami.
15.	Žiak má právo na dostať informácie v otázkach týkajúcich sa jeho osoby a výchovno-vzdelávacích výsledkov od pedagogických zamestnancov.

Povinnosti žiaka

1.	Žiak je povinný zúčastňovať sa výchovno-vzdelávacieho procesu, ktorý zahŕňa: vyučovanie podľa rozvrhu hodín, pravidelné stretnutia v aule a triednické hodiny, školské výlety, exkurzie, návštevy divadla, múzea a iné.
2.	Počas prítomnosti v škole sa žiak musí správať tak, aby svojim konaním nenarušoval disciplínu, nebránil iným v získavaní nových poznatkov a tiež tak, aby nikomu neublížil fyzicky ani psychicky.
3.	Žiak nesmie používať vulgarizmy a slová, ktorými by iných urazil alebo ponížil.

Práva učiteľa

1.	Učiteľ má právo zvoliť si vyučovaciu metódu, ktorú považuje za vhodnú vzhľadom na stanovený výchovno-vzdelávací cieľ.
2.	Učiteľ má právo používať učebné pomôcky, ktoré sú majetkom školy.
3.	Učiteľ má právo na omyl.
4.	Učiteľ má právo na ohľaduplné, ľudské a taktné zaobchádzanie zo strany žiakov i všetkých pracovníkov školy.
5.	Učiteľ má právo v primeranom čase, priestore a primeraným spôsobom vyjadriť svoj názor na výchovno-vzdelávací proces.
6.	Učiteľ má právo na prácu v bezpečnom a zdravom prostredí.
7.	Učiteľ má právo na úctu k svojmu vierovyznaniu, svetonázoru a etnickej príslušnosti.

Povinnosti učiteľa

1.	Učiteľ je povinný voliť také metódy a formy práce, aby v najvyššej možnej miere splnil školský vzdelávací program.
2.	Učiteľ nesmie používať vulgarizmy a slová, ktorými by iných urazil alebo ponížil.
3.	Učiteľ nesmie poskytovať osobné údaje žiakov osobám, ktoré sa priamo nezúčastňujú výchovno-vzdelávacieho procesu daného žiaka.
4.	Učiteľ nesmie zneužiť informácie, ktoré získal o žiakovi v osobnom rozhovore s ním, alebo jeho blízkymi osobami.
5.	Učiteľ je povinný správať sa tak, aby bol vzorom pre žiakov školy.

Práva ostatných zamestnancov školy

1.	Každý zamestnanec má právo na ohľaduplné, ľudské a taktné zaobchádzanie zo strany iných spolupracovníkov, vedenia školy aj zo strany žiakov a ich blízkych osôb.
2.	Každý zamestnanec má právo v primeranom čase, priestore a primeraným spôsobom vyjadriť svoj názor na čokoľvek.
3.	Každý zamestnanec má právo na prácu v bezpečnom a zdravom prostredí.
4.	Každý zamestnanec má právo na úctu k svojmu vierovyznaniu, svetonázoru a etnickej príslušnosti.

Povinnosti ostatných zamestnancov školy

1.	Žiaden zamestnanec nesmie používať vulgarizmy a slová, ktorými by iných urazil alebo ponížil. 
2.	Ak sa zamestnanci školy dostanú k osobným údajom žiakov, k informáciám o ich súkromnom živote alebo zdravotnom stave nesmú ich zneužiť proti žiakovi, ani poskytnúť inej osobe, pre ktorú táto informácia nie je potrebná.
3.	Počas prítomnosti v škole sa každý zamestnanec musí správať tak, aby svojim konaním nenarušoval výchovno-vzdelávací proces a tiež tak, aby nikomu neublížil fyzicky ani psychicky.
4.	Každý zamestnanec školy je povinný správať sa tak, aby bol vzorom pre žiakov školy.

Dochádzka žiakov do školy 
1.	Žiak je povinný chodiť na vyučovanie pravidelne a včas podľa rozvrhu hodín. Povinne sa zúčastňuje činností, ktoré organizuje škola v čase riadneho vyučovania. Žiak má možnosť prihlásiť sa na záujmové krúžky, ktoré zriadila škola. Pre zaradených žiakov je dochádzka do záujmových krúžkov povinná. 
2.	Žiak prichádza do školy vhodne, čisto a bez výstredností oblečený a upravený. Žiak dbá v škole o svoju osobnú hygienu a nosí si do školy nevyhnutné hygienické potreby.
3.	Do školy nenosí predmety, ktoré nebude na vyučovaní potrebovať, ani mobilné telefóny, tablety, MP3 prehrávače a pod. Klenoty, peniaze a cenné veci nosí na vlastnú zodpovednosť. Škola nenesie žiadnu právnu zodpovednosť za následné škody. 
4.	Žiak má prísne zakázané nosiť do školy zbrane, cigarety, alkohol, omamné látky, drogy alebo iné veci, ktoré ohrozujú bezpečnosť a zdravie.
5.	Žiak môže vyučovanie vymeškať len pre chorobu, prípadne pri lekárom nariadenom zákaze jeho dochádzky do školy, z vážnych rodinných dôvodov, pri mimoriadne nepriaznivom počasí a prerušení premávky hromadnej dopravy alebo pri jeho účasti na organizovanej športovej príprave, na súťažiach a reprezentácii. 
6.	Preberané učivo počas neprítomnosti si žiak sám doplní a doberie, prípadne požiada o konzultáciu vyučujúceho. 
7.	Uvoľnenie z vyučovania pre vopred známu príčinu vyžiada rodič žiaka písomnou formou z jednej vyučovacej hodiny od príslušného vyučujúceho, na jeden a dva dni od triedneho učiteľa, na viac ako dva dni od riaditeľa školy. Žiak môže opustiť školu len na základe priepustky od triedneho učiteľa, vyučujúceho alebo riaditeľa školy či jeho zástupcu. 
8.	Príčinu nepredvídanej neprítomnosti žiaka v škole jeho zákonný zástupca oznámi triednemu učiteľovi ihneď, najneskôr do 48 hodín. 
9.	Neprítomnosť žiaka v škole ospravedlňuje jeho zákonný zástupca, ale najviac v trvaní 5 dní v mesiaci. Ak je príčinou neprítomnosti žiaka v škole zdravotný dôvod, zákonný zástupca predloží lekárske potvrdenie o chorobe žiaka alebo iný úradný doklad potvrdzujúci odôvodnenosť žiakovej neprítomnosti. Žiak predkladá ospravedlnenie neprítomnosti na vyučovaní triednemu učiteľovi alebo zástupcovi riaditeľa školy do 3 dní od nástupu do školy. Po tomto termíne sa vymeškané vyučovacie hodiny, na ktoré žiak nepredložil ospravedlnenie považujú za neospravedlnené.

Ako ospravedlnenie sa uznáva:
•	choroba žiaka,
•	lekárom nariadený zákaz dochádzky do školy,
•	mimoriadne nepriaznivé poveternostné podmienky,
•	náhle prerušenie premávky hromadných dopravných prostriedkov,
•	mimoriadne udalosti v rodine žiaka,
•	účasť žiaka na organizovanej športovej príprave, na súťažiach, prípadne v štátnej reprezentácii,
•	iné závažné udalosti, ktoré znemožňujú jeho účasť v škole na základe posúdenia riaditeľa školy. 

Výchovné opatrenia:
1.	Za vzornú dochádzku do školy môže triedny učiteľ udeliť žiakovi pochvalu od triedneho učiteľa, riaditeľovi školy podať návrh na pochvalu od riaditeľa školy alebo navrhnúť žiaka na iné ocenenie riaditeľom školy.
2.	Za neospravedlnené hodiny môže byť žiakovi navrhnuté výchovné opatrenie, znížená známka zo správania a žiakovi poberajúcemu štipendium v mesiaci, kedy mal neospravedlnené hodiny toto štipendium nepatrí. 

Trvanie vyučovacích hodín

Pondelok až piatok:

0.hod.   6,50 – 7,30                     
1.hod.   8,00 -  8,45                     
2.hod.   8,50 -  9,35                      
3.hod.  10,00-10,45                    
4.hod.  10,55-11,40                     
5.hod.  11,50-12,35                     
6.hod.  12,40-13,25                     
7.hod.  13,55-14,35                     
8.hod.  14,40-15,20

Príchod na vyučovanie

1.	Žiak (aj internátny )  prichádza na vyučovanie tak, aby pred začiatkom hodiny bol na svojom mieste s pripravenými učebnými pomôckami. Na vyučovanie žiak prichádza minimálne 10 minút pred začatím prvej vyučovacej hodiny. Na popoludňajšie vyučovanie a záujmovú činnosť prichádza 5 minút pred začiatkom vyučovania (činnosti).
2.	Do školskej budovy vchádza žiak a jeho sprievodca hlavným vchodom, po zapísaní sa na vrátnici.
3.	Žiak, ktorý príde do školy skôr, ako je stanovené v školskom poriadku, zdržuje sa  v priestoroch, ktoré vopred určí riaditeľ školy.
4.	Žiak sa v škole prezuje do zdravotne nezávadnej obuvi.
5.	Pred každou vyučovacou hodinou pracovného vyučovania, telesnej výchovy a predmetov, ktorých výučba prebieha v odbornej učebni, čakajú žiaci učiteľa v triede, alebo vo vopred dohodnutých priestoroch. Učiteľ zodpovedá za bezpečný presun žiakov na vyučovanie. Nevidiaci učitelia zabezpečia presun žiakov vidiacou dospelou osobou.
6.	Žiak prichádza na vyučovanie a na všetky školské  podujatia včas,  riadne  pripravený, so všetkými učebnými pomôckami, ktoré podľa rozvrhu hodín a nariadenia vyučujúceho potrebuje.  
7.	Učiteľ prichádza na vyučovanie na začiatku hodiny a odchádza po skončení hodiny. V čase trvania hodiny opúšťa žiakov len vo výnimočných prípadoch. Neprítomnosť učiteľa počas vyučovacej hodiny nevylučuje jeho zodpovednosť za správanie žiakov.
8.	Ak učiteľ nepríde na hodinu do 10 minút od jej začatia sú žiaci povinní nahlásiť túto skutočnosť zástupcovi riaditeľa, v prípade jeho neprítomnosti službe na vrátnici.

Správanie žiakov v škole
    
1. Každý žiak má triednym učiteľom presne určené miesto v zasadacom 
    poriadku, ktoré môže zmeniť len so súhlasom triedneho učiteľa. V odborných  
    učebniach a dielňach určuje žiakovi miesto príslušný vyučujúci.
3.	Pred zazvonením sedí žiak na svojom mieste v triede a v tichosti očakáva vyučujúceho  učiteľa.
4.	Žiak na vyučovaní sedí slušne, pozorne sleduje učiteľov výklad i odpovede spolužiakov, svedomito a aktívne pracuje, nenašepkáva, neodpisuje a nevyrušuje.
5.	Ak chce žiak odpovedať alebo sa vyučujúceho niečo spýtať, hlási sa zdvihnutím ruky.
6.	Ak sa žiak na vyučovanie nepripravil alebo nemá domácu úlohu, ospravedlní sa vyučujúcemu pred začiatkom vyučovacej hodiny a uvedie dôvod.
7.	Žiak môže opustiť triedu alebo iné miesto vyučovania len so súhlasom vyučujúceho.
8.	Žiak udržiava svoje miesto v triede v čistote a poriadku.
9.	Manipulovať s oknami, svetelnými vypínačmi, zvukovými modulátormi, audiovizuálnymi prístrojmi a špeciálnymi pomôckami v odborných učebniach môžu žiaci len so súhlasom učiteľa. Pri poškodení školského zariadenia alebo pomôcok škodu hradí rodič alebo zákonný zástupca žiaka. Ak sa nezistí vinník, škodu zaplatí kolektív triedy.
10.	Žiakom sa zakazuje vykláňať sa z okien, vešať sa na schodišťové zábradlia a vyhadzovať cez okná papiere a iné odpadky.
11.	Počas prestávok medzi vyučovacími hodinami sa žiak voľne pohybuje po triede a školskej chodbe, na ktorej sa nachádza jeho trieda. Ak potrebuje pomoc, obráti sa na učiteľa vykonávajúceho dozor. Prestávku využíva žiak na vykonanie osobnej potreby, hygienu a prípravu na vyučovanie.
12.	Počas desiatovej prestávky (v čase od 9,35 do 10,00) odchádzajú žiaci pod dohľadom učiteľa vykonávajúceho dozor do školskej jedálne, kde skonzumujú desiatu. Súhlas na konzumáciu desiaty v iných priestoroch dáva žiakovi triedny učiteľ.
13.	Žiaci zdravia zamestnancov školy, ostatné dospelé osoby nachádzajúce sa v škole pozdravmi Dobrý deň, Dobré ráno, Do videnia, Dobrý večer.
14.	Žiaci oslovujú všetky dospelé osoby v škole pán, pani. 
15.	Žiaci, ktorí nie sú umiestnení v internáte odchádzajú po vyučovaní na obed a bezprostredne po ňom opúšťajú školskú budovu. 

Starostlivosť o školské zariadenie, pichtove stroje a učebnice

1.	Žiak je povinný šetriť učebnice, školské potreby a pomôcky, udržiavať v poriadku a čistote svoje miesto, triedu a iné školské  priestory, chrániť majetok školy pred poškodením. Je povinný nosiť do školy učebnice a školské potreby podľa rozvrhu hodín.
2.	Akékoľvek poškodenie zariadenia školy z nedbanlivosti alebo úmyselné poškodenie je v plnej miere povinný zaplatiť rodič, resp. jeho zákonný zástupca.
3.	Ak žiak poškodí pichtov stroj zaplatí zálohu 5,- € a stroj odovzdá do kancelárie školy na opravu. Po vykonaní opravy škola zúčtuje žiakovi skutočnú výšku nákladov na opravu stroja. 
4.	Za zapožičané učebnice zodpovedá žiak, ak nie je plnoletý, jeho zákonný zástupca (Nariadenie vlády SR č.282 Z. z., § 5, ods.1).

Žiacky parlament

Svoje návrhy, pripomienky a odporúčania môžu žiaci konzultovať s vedením školy prostredníctvom žiackeho parlamentu.
Žiacky parlament tvoria zástupcovia každej triedy. Zástupcu triedy do parlamentu si určujú žiaci danej triedy hlasovaním. Členom žiackeho parlamentu nemôže byť žiak, ktorý mal v predchádzajúcom polroku zníženú známku zo správania.
Žiacky parlament sa stretáva raz mesačne a na jeho zasadnutí sú prítomní: riaditeľ školy a jeho zástupcovia, vedúci výchovy, výchovný poradca a školský psychológ.

2.	Dielne a odborné učebne
Počas vyučovania môžu žiaci využívať dielne a odborné učebne (ďalej len dielne). 

Dielenský poriadok:
1.	Do dielne vstupuje žiak iba v sprievode učiteľa.
2.	Učiteľ – MOV pridelí žiakovi pracovné miesto, ktoré žiak môže zmeniť iba so súhlasom učiteľa.
3.	Žiak pracuje s náradím, ktoré mu pridelí alebo určí učiteľ.
4.	Žiak skontroluje náradie a pracovné miesto na začiatku hodiny a zistené nedostatky nahlási učiteľovi.
5.	Žiak disciplinovane sleduje výklad učiteľa a riadi sa jeho pokynmi.
6.	Pri práci žiak nevyrušuje svojich spolužiakov.
7.	Žiak neplytvá zvereným materiálom a nepoškodzuje zverené pracovné pomôcky.
8.	Žiak používa ochranné pracovné pomôcky a pracovný odev.
9.	Žiak môže používať a zapínať elektrické prístroje len v prítomnosti učiteľa na jeho pokyn.
10.	Žiak úmyselne nepoškodzuje zariadenie dielne.
11.	Žiak každý, aj najmenší úraz nahlási učiteľovi, ktorý zabezpečí ošetrenie, úraz zapíše do knihy úrazov.
12.	Žiak zodpovedá za dodržiavanie hygienických návykov a čistoty pracoviska počas vyučovacej hodiny a po jej ukončení.
13.	Po ukončení hodiny očistí náradie, skontroluje jeho stav, odovzdá učiteľovi na kontrolu a uloží ho na určené miesto.
14.	Žiak urobí poriadok na pracovisku.
15.	Za bezpečnú prácu v dielni zodpovedá učiteľ.

3.Prijatie a prestup žiaka
1.	prijatí žiaka rozhoduje riaditeľ školy na základe prihlášky. Do Praktickej školy je možné prijať žiaka s mentálnym postihnutím alebo žiaka s mentálnym postihnutím v kombinácii s ďalším zdravotným znevýhodnením. Každý žiak praktickej školy je žiakom so špeciálnymi výchovno-vzdelávacími potrebami.
2.	prestupe žiaka na inú školu rozhoduje riaditeľka školy na základe písomnej žiadosti rodiča/ zákonného zástupcu.

4. Internát 

Internát je miesto, kde sa žiaci zdržiavajú mimo vzdelávacieho procesu. Nie je obmedzený školskou budovou, ale chápeme ho v širšom zmysle – ako prostredie, v ktorom sú spolu žiak a pedagóg v rámci výchovného procesu.

Práva žiaka

1.	Žiak má právo na ohľaduplné, ľudské a taktné zaobchádzanie zo strany všetkých pracovníkov internátu a školského klubu ako aj spolubývajúcich.
2.	Žiak má právo v primeranom čase, priestore a primeraným spôsobom vyjadriť svoj názor na čokoľvek.
3.	Žiak má právo vyjadriť svoj názor, v ktorej izbe a s kým chce spať.
4.	Žiak má právo na výchovu a oddych v bezpečnom a zdravom prostredí.
5.	Žiak má právo na takú organizáciu výchovno-vzdelávacieho procesu, ktorá je primeraného jeho veku s dodržaním psychohygienických zásad výchovy a vzdelávania.
6.	Žiak má právo na úctu k svojej osobe a na zabezpečenie ochrany proti fyzickému a duševnému násiliu.
7.	Žiak má právo na oddych a osobné voľno primerané jeho veku, schopnostiam, záujmom a zdravotnému stavu.
8.	Žiak má právo na úctu k svojmu vierovyznaniu, svetonázoru a etnickej príslušnosti.
9.	Žiak má právo vyjadriť sa k činnosti navrhovanej vychovávateľom. 
10.	Žiak má právo na súkromie – pri osobnom alebo telefonickom rozhovore s rodičmi, pri prijímaní a posielaní pošty, SMS správ a podobne.

Povinnosti žiaka

1.	Žiak je povinný zúčastňovať sa výchovno-vzdelávacích aktivít, ktoré sa uskutočňujú v internáte alebo školskom klube.
2.	Počas prítomnosti v internáte a školskom klube sa žiak musí správať tak, aby svojim konaním nenarušoval disciplínu, nebránil iným v získavaní nových poznatkov a tiež tak, aby nikomu neublížil fyzicky ani psychicky.
3.	Žiak nesmie používať vulgarizmy a slová, ktorými by iných urazil alebo ponížil.
4.	Žiak nesmie počúvať hudbu a iné nahrávky, v ktorých sa opakujú vulgarizmy, pozerať filmy, v ktorých je veľa násilia, sexu alebo sú pre iný dôvod nevhodné pre jeho vek.

Práva vychovávateľa

1.	Vychovávateľ má právo zvoliť si výchovnú metódu, ktorú považuje za vhodnú vzhľadom na stanovený výchovno-vzdelávací cieľ.
2.	Vychovávateľ má právo používať pomôcky, hračky a technické zariadenia, ktoré sú majetkom školy.
3.	Vychovávateľ má právo na ohľaduplné, ľudské a taktné zaobchádzanie zo strany žiakov i všetkých pracovníkov školy.
4.	Vychovávateľ má právo v primeranom čase, priestore a primeraným spôsobom vyjadriť svoj názor na výchovno-vzdelávací proces.
5.	Vychovávateľ má právo na prácu v bezpečnom a zdravom prostredí.
6.	Vychovávateľ má právo na úctu k svojmu vierovyznaniu, svetonázoru a etnickej príslušnosti.

Povinnosti vychovávateľa

1.	Vychovávateľ je povinný voliť také metódy a formy práce, aby v najvyššej možnej miere splnil školský vzdelávací program.
2.	Vychovávateľ nesmie používať vulgarizmy a slová, ktorými by iných urazil alebo ponížil.
3.	Vychovávateľ nesmie poskytovať osobné údaje žiakov osobám, ktoré sa priamo nezúčastňujú výchovno-vzdelávacieho procesu daného žiaka.
4.	Vychovávateľ nesmie zneužiť informácie, ktoré získal o žiakovi v osobnom rozhovore s ním, alebo jeho blízkymi osobami.
5.	Vychovávateľ je povinný správať sa tak, aby bol vzorom pre žiakov.

Práva ostatných zamestnancov internátu 

1.	Každý zamestnanec má právo na ohľaduplné, ľudské a taktné zaobchádzanie zo strany iných spolupracovníkov, vedenia školy aj zo strany žiakov a ich blízkych osôb.
2.	Každý zamestnanec má právo v primeranom čase, priestore a primeraným spôsobom vyjadriť svoj názor na výchovno-vzdelávací proces.
3.	Každý zamestnanec má právo na prácu v bezpečnom a zdravom prostredí.
4.	Každý zamestnanec má právo na úctu k svojmu vierovyznaniu, svetonázoru a etnickej príslušnosti.

Povinnosti ostatných zamestnancov internátu a školského klubu

1.	Žiaden zamestnanec nesmie používať vulgarizmy a slová, ktorými by iných urazil alebo ponížil.
2.	Ak sa zamestnanci školy dostanú k osobným údajom žiakov, k informáciám o ich súkromnom živote alebo zdravotnom stave nesmú ich zneužiť proti žiakovi, ani poskytnúť inej osobe, pre ktorú táto informácia nie je potrebná.
3.	Počas prítomnosti v škole sa každý zamestnanec musí správať tak, aby svojim konaním nenarušoval výchovno-vzdelávací proces a tiež tak, aby nikomu neublížil fyzicky ani psychicky.
4.	Každý zamestnanec internátu a školského klubu je povinný správať sa tak, aby bol vzorom pre žiakov.

Dochádzka žiakov do internátu 
1.	Do internátu prichádza žiak v doprovode dospelej osoby alebo samostatne. Pri príchode sa ohlási na vrátnici, alebo zazvoní na službu. Ak žiak prišiel v čase vyučovania, do internátu odchádza po vyučovaní. O svoje osobné veci sa stará sám, prípadne s pomocou učiteľa.
2.	Z internátu odchádza žiak v doprovode zákonného zástupcu. Ak sa zákonný zástupca nemôže dostaviť osobne, môže prevzatím svojho dieťaťa poveriť inú osobu. Poverenie musí byť písomné a vlastnoručne podpísané. Ak rodič súhlasí s tým, že jeho dieťa môže odísť z internátu samo, musí vyjadriť svoj súhlas písomne na predpísanom tlačive. Podpísaný súhlas rodiča bude uložený u vedúcej vychovávateľky.
3.	Žiak prichádza do internátu vhodne, čisto a bez výstredností oblečený a upravený. Žiak dbá o svoju osobnú hygienu a z domu si nosí nevyhnutné hygienické potreby.
4.	Do internátu si žiak môže priniesť aj cennejšie veci, napríklad mobilný telefón, CD-prehrávač a iné. Šperky, predmety vyššej hodnoty a väčšie sumy peňazí prináša žiak na vlastnú zodpovednosť.  Ak žiak zistí stratu svojich osobných vecí, hneď to oznámi prítomnému vychovávateľovi alebo vedúcemu výchovy, ktorí urobia ďalšie potrebné opatrenia.  Ak si žiaci donesú peniaze alebo cenné predmety z domu a nepožiadajú dospelú osobu o ich uschovanie, zodpovedajú sami za bezpečné uloženie týchto vecí.
5.	Žiak má prísne zakázané nosiť do internátu a školského  zbrane, cigarety, alkohol, omamné látky, drogy alebo iné veci, ktoré ohrozujú bezpečnosť a zdravie.
6.	Každý žiak ubytovaný v internáte má pridelenú svoju posteľ a skriňu, kam si môže uložiť svoje osobné veci.  
7.	V čase nočného kľudu od 21,00 do 6,00 sa žiakom z bezpečnostných dôvodov zakazuje používať elektrospotrebiče, aj keď sú v ich osobnom vlastníctve.
8.	Žiak môže opustiť internát a školský klub len pri odchode, alebo na základe priepustky od službukonajúceho vychovávateľa. 
9.	Vo svojom osobnom voľne sa smie žiak samostatne pohybovať  po Levoči za splnenia všetkých týchto podmienok: 
a)	písomný súhlas rodičov alebo zákonných zástupcov, 
b)	u zrakovo postihnutých - vykonanie komisionálnych skúšok z priestorovej orientácie a samostatného pohybu. 

Príprava na vyučovanie

Na vyučovanie sa žiaci bývajúci v internáte pripravujú v triede pod dozorom vychovávateľa. V dňoch pondelok až piatok je to v čase od 16,15 do 17,45 hod. V nedeľu v čase od 10,00 do 11,30 hod. V inom čase sa žiaci môžu pripravovať na vyučovanie individuálne, podľa dohody s vychovávateľom. 

Správanie žiakov v internáte 

1.	Žiak ubytovaný v internáte je zaradený do výchovnej skupiny, s ktorou trávi prevažnú väčšinu svojho času a na oddelenie, ktoré spája niekoľko skupín. 
2.	V internáte sa žiaci správajú podľa pokynov vedúceho výchovných skupín a vychovávateľov vykonávajúcich službu.   
3.	Žiak môže opustiť internát len so súhlasom vychovávateľa. 
4.	Priestory internátu udržiavajú žiaci v poriadku a čistote. Podľa svojich možností a schopností pomáhajú pri upratovacích prácach.
5.	Manipulovať s oknami, svetelnými vypínačmi, zvukovými modulátormi, audiovizuálnymi prístrojmi a špeciálnymi pomôckami v internáte môžu žiaci len so súhlasom vychovávateľa. Pri poškodení zariadenia alebo vybavenia internátu žiakom úmyselne alebo z nedbanlivosti  škodu hradí rodič alebo zákonný zástupca žiaka. Škoda spôsobená na majetku školy je posudzovaná škodovou komisiou.
6.	Počas vyučovania, prípravy na vyučovanie, počas krúžkovej činnosti a v čase nočného  kľudu sa žiakom zakazuje mať pri sebe zapnuté mobilné telefóny.
7.	Žiakom sa zakazuje vykláňať sa z okien, vešať sa na schodišťové zábradlia a vyhadzovať cez okná papiere a iné odpadky. 
8.	V školskej jedálni sa žiaci zdržujú len počas vydávania stravy a správajú sa   disciplinovane. Z jedálne je zakázané vynášať inventár školskej kuchyne a školskej jedálne (taniere, príbory, stoličky a stoly).
9.	Do jedálne idú žiaci pod vedením vychovávateľov. Jedlo a nádoby sa z jedálne nesmú vynášať. Výnimkou je vynesenie jedla pre chorých na izolačku a vynesenie jedla vychovávateľom kvôli výučbe sebaobsluhy.
10.	Žiaci zdravia zamestnancov školy, ostatné dospelé osoby nachádzajúce sa v škole pozdravmi Dobrý deň, Dobré ráno, Do videnia, Dobrý večer.
11.	Žiaci oslovujú všetky dospelé osoby v internáte pán, pani.

Osobné voľno žiakov

Žiaci ubytovaní v internáte majú osobné voľno takto: 
a)	každý pracovný deň v čase po vyučovaní do 15,00 hod. a od 18,00 do 20,00 hod.; počas víkendových dní a sviatkov od 8,00 do 10,00 a od 18,00 do 20,30 hod.
b)	po dohode so službukonajúcim vychovávateľom môžu mať žiaci osobné voľno aj v inom čase, a to v pracovný deň minimálne 1 hodinu a maximálne 3 hodiny, počas víkendov, sviatkov a prázdnin minimálne 2 hodiny a maximálne 5 hodín denne.

Počas osobného voľna sú odporúčané tieto aktivity: 
-	čítanie kníh a časopisov, 
-	individuálna príprava na vyučovanie,
-	návšteva záujmových útvarov,
-	individuálne telesné cvičenie,
-	telefonovanie s rodičmi a priateľmi,
-	drobné nákupy, 
-	hry s hračkami alebo spoločenské hry,
-	počúvanie hudby, rádia a pod.,
-	rozhovor s priateľmi,
-	upratovanie osobných vecí,
-	práca s počítačom a internetom,
-	ručné práce a iné práce spojené s osobnými záľubami.

Žiak vo voľnom čase môže sledovať televízne programy, ako aj rôzne 
DVD, ktoré mu schváli pedagogický pracovník. Medzi povolené filmy a televízne relácie patria: rozprávky, dokumentárne filmy, filmy a televízne relácie určené pre deti a mládež, diskusné relácie, zábavné a hudobné programy, vedomostné súťaže, športové prenosy, televízne spravodajstvo. Zakázané sú erotické relácie a filmy, horory, kriminálne filmy a thrillery, telenovely.

Starostlivosť o zdravie a bezpečnosť žiaka

1.	O zdravie žiakov sa stará predovšetkým školská zdravotná sestra, ktorá spolupracuje s rodičmi žiaka a zamestnancami školy. Zabezpečuje pravidelné podávanie liekov žiakom, chodí so žiakmi k lekárom a na rehabilitácie, poskytuje zvýšenú starostlivosť chorým žiakom. 
2.	Ak pracovníci školy zistia, že dieťa má infekčné ochorenie alebo parazity na tele či vo vlasoch, urobia opatrenia na zabránenie šírenia choroby alebo parazitov.
3.	Žiaci sú povinní každú nevoľnosť a podozrenie na ochorenie hlásiť svojmu pedagógovi, prípadne rovno zdravotnej sestre. Pri návšteve lekára sa žiaci správajú slušne, pri vyšetrení spolupracujú. Chorí dodržiavajú nariadenia lekára a pokoj na lôžku.
4.	Pri školskom úraze poskytne žiakovi prvú pomoc každá dospelá osoba, ktorá je na blízku. Ak podanie prvej pomoci nie je nevyhnutné, poskytne odbornú pomoc školská zdravotná sestra, prípadne privolaný lekár. O školskom úraze spíše záznam pedagogický zamestnanec, ktorý mal podľa rozpisu alebo rozvrhu pri danom žiakovi vykonávať pedagogický dozor. Každý úraz vyšetrí príslušný vedúci daného školského útvaru.
5.	Všetci zamestnanci školy sú povinní vykonávať opatrenia na predchádzanie úrazu žiakov, zvlášť s ohľadom na znížené zrakové vnímanie žiakov.
6.	Žiaci majú zakázané v školskom a internátnom prostredí nosiť, prechovávať a užívať alkohol, cigarety, nápoje obsahujúce kofeín a ďalšie zákonom zakázané drogy. Zákaz sa vzťahuje aj na zneužívanie liekov. Drogy vo forme liekov môžu byť užívané iba na lekársky predpis. Vo všetkých priestoroch školy a internátu sa zakazuje používanie akýchkoľvek zbraní, výbušnín, horľavých látok ako aj hazardných hier a hracích automatov. Žiaci školy sú povinní prijímať a ďalej šíriť informácie o škodlivých účinkoch drog a varovať a chrániť svojich spolužiakov i mladšie deti pred ich užívaním.
7.	Nikto nesmie žiakov šikanovať a zneužívať. Každý, kto vie o takomto správaní je povinný o tom informovať vedenie školy, alebo osobu, ktorej dôveruje.

5. Výchovné opatrenia v škole a internáte

Pri hodnotení správania sa prihliada ku všetkým stránkam žiakovej osobnosti, k psychickému a zdravotnému stavu, k druhu a stupňu mentálneho postihnutia, k prognóze jeho vývoja, k prostrediu, v ktorom žiak vyrastal a žije, k možnostiam a úrovni výchovného pôsobenia rodiny a jej podielu na vzniku porúch v správaní. V negatívnych prípadoch aj k závažnosti žiakovho previnenia.
Pochvaly a iné ocenenia 

Udeľujú sa za vzorné správanie, pomoc iným, sústavnú vzornú prípravu na vyučovanie a vzornú dochádzku, úspešnú reprezentáciu školy, mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre školu. 
Pochvaly sa udeľujú ústne alebo písomne. 
Spôsoby pochvaly a ocenenia:
•	pochvala od vyučujúceho do Poznámok k práci žiakov v Klasifikačnom zázname, 
•	pochvala od vyučujúceho do žiackej knižky žiaka, 
•	pochvala od triedneho učiteľa pred kolektívom triedy, 
•	pochvala od riaditeľa školy pred kolektívom školy, 
•	diplom, 
•	vecná odmena,
•	pridelenie určitého množstva žetónov do nákupného stánku Srdiečko,
•	mimoriadna odmena pridelená riaditeľom školy,
•	návrh na ocenenie vyššími orgánmi. 
O udelení pochvaly alebo ocenení žiaka informuje triedny učiteľ alebo riaditeľ školy preukázateľným spôsobom zákonného zástupcu žiaka. 

Opatrenia na posilnenie disciplíny 
Ukladajú sa žiakom za závažné alebo opakované previnenia voči školskému poriadku. Každému opatreniu predchádza objektívne prešetrenie previnenia a poklesu. Podľa závažnosti previnenia sa ukladá niektoré z týchto opatrení:
•	zápis do Poznámok k práci žiakov do Klasifikačného záznamu, 
•	zápis do žiackej knižky, 
•	napomenutie od triedneho učiteľa pred kolektívom triedy, 
•	pokarhanie od triedneho učiteľa pred kolektívom triedy, 
•	pokarhanie od riaditeľa školy pred kolektívom školy, 
•	znížená známka zo správania,
•	zákaz účasti na akciách poriadaných školou,
•	zákaz reprezentácie školy na verejnosti, 
•	zákaz pozerania televízie a iné zákazy podobného charakteru,
•	povinné vykonávanie prospešných, vekuprimeraných prác.
O udelení opatrenia informuje triedny učiteľ alebo riaditeľ školy preukázateľným spôsobom zákonného zástupcu žiaka. 

Výchovné opatrenia :

Napomenutie od triedneho učiteľa alebo vychovávateľa 
- za priestupok voči školskému poriadku, 
- písomne sa zaznamená, 
Rodičia nemusia byť informovaní okamžite.

Pokarhanie od triedneho učiteľa
- za závažný priestupok voči školskému poriadku, alebo často sa opakujúce menej závažné priestupky, 
Písomne sa oznámi rodičom.

Pokarhanie od riaditeľky školy
- za opakujúce sa závažné priestupky voči školskému poriadku, 
- za menej ako 5 neospravedlnených hodín, 
Bude udelené po prerokovaní na pedagogickej rade, písomne sa oznámi rodičom a uvedie sa v doložke vysvedčenia.

Známka zo správania druhého stupňa              
- po riaditeľskom pokarhaní za ďalšie závažné porušenie školského poriadku školy, 
- za vedomé podvádzanie a klamanie pedagóga,
- za krádež,
- za používanie alkoholu alebo iných omamných látok v škole alebo na akejkoľvek školskej akcii,
- na základe odporúčania triedneho učiteľa za 5 - 20 vymeškaných neospravedlnených hodín,
- za úmyselné poškodenie školského majetku,
- úmyselné fyzické ublíženie inej osobe.
Po prerokovaní v pedagogickej rade bude uvedená na vysvedčení.

Známka so správania tretieho stupňa               
- za ďalšie závažné porušenie školského poriadku,
- za úmyselné ublíženie na zdraví,
- na základe odporúčania triedneho učiteľa za 20 a viac neospravedlnených hodín,
- psychické alebo fyzické šikanovanie. 
Po prerokovaní v pedagogickej rade bude uvedená na vysvedčení.

Pozastavenie štipendia
- za viac ako 5 neospravedlnených hodín v mesiaci, pozastavenie štipendia na 1 mesiac,
- za viac ako 20 neospravedlnených hodín, pozastavenie štipendia na 2 mesiace.
O pozastavení štipendia riaditeľ vydá rozhodnutie.

Podmienečné vylúčenie zo školy, ak žiak splnil povinnú školskú dochádzku
- za závažné porušenie školského poriadku,
- za úmyselné ublíženie na zdraví,
- na základe odporúčania triedneho učiteľa za 20 a viac neospravedlnených hodín,
- psychické alebo fyzické šikanovanie. 
O podmienečnom vylúčení zo školy riaditeľ vydá rozhodnutie.

Vylúčenie zo školy, ak žiak splnil povinnú školskú dochádzku
- za viac ako  40 neospravedlnených hodín,
- za viacnásobné závažné porušovanie školského poriadku Praktickej školy int.,
- za fyzické ublíženie na zdraví spolužiaka alebo dospelej osoby.
O vylúčení zo školy riaditeľ vydá rozhodnutie.
6.	
Zanechanie štúdia
 
1.	Ak žiak, ktorý splnil povinnú školskú dochádzku, chce zanechať štúdium, oznámi to písomne riaditeľovi PŠ. Ak je žiak neplnoletý, podá žiadosť jeho zákonný  zástupca. Žiak prestáva byť žiakom školy dňom nasledujúcim po dni, keď bolo riaditeľovi PŠ doručené oznámenie o zanechaní štúdia.
2.	Ak sa žiak, ktorý splnil povinnú školskú dochádzku, nezúčastní na vyučovaní v trvaní viac ako 1 mesiac a jeho neprítomnosť nie je ospravedlnená, triedny učiteľ písomne vyzve žiaka alebo jeho zákonného zástupcu, aby v určenej lehote doložiť dôvod neprítomnosti. Ak do 10 dní od doručenia výzvy žiak do školy nenastúpi ani nepredloží lekárske osvedčenie o chorobe, posudzuje sa tak, akoby štúdium zanechal prvým dňom po uplynutí lehoty určenej riaditeľom PŠ na ospravedlnenie. Týmto dňom prestáva byť žiakom školy.
 
7.	Prerušenie štúdia
 
1.	Riaditeľ PŠ môže prerušiť štúdium žiakovi, ktorý splnil povinnú školskú dochádzku, na vlastnú žiadosť alebo na žiadosť jeho zákonného zástupcu až na tri roky. Po uplynutí času prerušenia pokračuje žiak v tom ročníku, v ktorom bolo štúdium prerušené.
2.	Riaditeľ PŠ je povinný prerušiť štúdium žiakovi, ak praktické vyučovanie podľa lekárskeho posudku ohrozuje jeho zdravotný stav.
3.	Ak pominú dôvody prerušenia štúdia, môže sa na žiadosť žiaka alebo jeho zákonného zástupcu prerušenie ukončiť aj pred uplynutím určeného času prerušenia.
 
8.	Prestup na inú školu 
 
Prestup na inú praktickú školu povoľuje riaditeľ školy, na ktorú sa žiak hlási.
Žiak prestáva byť žiakom Praktickej školy int., dňom, kedy je prijatý na inú školu. 

9.	Oslobodenie žiaka od štúdia jednotlivých vyučovacích predmetov
 
1.	Zo zdravotných a iných závažných dôvodov možno žiaka úplne alebo čiastočne oslobodiť od vyučovania niektorého povinného predmetu. Žiaka oslobodzuje riaditeľ PŠ na základe žiadosti žiaka alebo jeho zákonného zástupcu a na základe vyjadrenia príslušného lekára na celý školský rok alebo na jeho časť.
2.	Žiak, ktorý bol oslobodený od vyučovania niektorého predmetu, musí byť prítomný na vyučovaní tohto predmetu a zamestnáva sa pomocnými úlohami pri vyučovaní. Ak je predmet zaradený na prvú alebo poslednú vyučovaciu hodinu, žiak sa jeho vyučovania nezúčastňuje.
  
10.	Individuálny učebný plán

Riaditeľ PŠ môže žiakovi povoliť štúdium podľa individuálneho učebného plánu, ak sú na to závažné dôvody. Za závažný dôvod sa považuje zdravotný stav (na základe odporúčania lekára), tehotenstvo, starostlivosť o dieťa do 2 rokov alebo o viac detí.

11.	Pomoc a poradenstvo pre žiakov

Žiakom na požiadanie poskytne odbornú pomoc a poradenstvo:
a)	Triedny učiteľ a vychovávateľ
b)	Učiteľ zabezpečujúci dozor na chodbe
c)	Riaditeľ školy, jeho zástupcovia a vedúci výchovy
d)	Výchovný poradca
e)	Školský psychológ
f)	Koordinátor protidrogovej prevencie a sociálnopatologických javov
g)	Iné nezávislé osoby pracujúce na:

Nonstop linka záchrany  0850 111 313 
- lekár, ktorý poradí ako poskytnúť pred lekársku prvú pomoc
pri náhlych stavoch, autonehode, úraze , otrave 

Linka dôvery  02 – 44 46 06 06 

Linka detskej istoty  UNICEF  0800 112 112 

Slovenská nádej dieťaťa  02 – 52 49 91 66 

Linka Nezábudka 0850 110 122

Krízová linka a poradňa  0903 51 95 50  
- psychologické a právne poradenstvo

Linka pomoci pre závislých od alkoholu  02 - 53 41 74 86

Linka dôvery toxikomanov 02 – 64 77 63 79 

Linka dôvery a prevencie AIDS Bratislava  02 - 54 78 92 49

Linka nádeje pre pomoc patologickým hráčom  048 – 41 46 777 

Linka pomoci obetiam násilia   0850 – 111 321 
 
www.psychoporadna.sk

V Levoči 1. 9. 2014

PaedDr. Šarlota Múdra		
riaditeľka školy	 

										Príloha č. 1

Záznam o porušení školského poriadku žiakom  

číslo záznamu ......................

Meno žiaka, ktorý porušil škol.poriadok: .................................................................

Deň ......................................  čas ..............................................

Meno pedagóga, ktorý vykonával pedagogický dozor: ...............................................................

Svedok: ....................................................................

Popis skutku, ktorým žiak porušil škol.poriadok:

..............................................................................................................................................

...............................................................................................................................................

...............................................................................................................................................

Vyjadrenie žiaka:

..............................................................................................................................................

...............................................................................................................................................

...............................................................................................................................................

Zapísal: ....................................................

––––––––––––––––––––––		   –––––––––––––––––––––––––––
   podpis zapisujúceho			podpis triedneho učiteľa

										Príloha č. 2

Záznam o porušení školského poriadku zamestnancom

číslo záznamu ......................

Meno zamestnanca, ktorý porušil šk.poriadok: .................................................................

Deň ......................................  čas ..............................................

Pracovné zaradenie: ...............................................................

Svedok: ....................................................................

Popis skutku, ktorým zamestnanec porušil školský poriadok:

..............................................................................................................................................

...............................................................................................................................................

...............................................................................................................................................

Vyjadrenie zamestnanca:

..............................................................................................................................................

...............................................................................................................................................

...............................................................................................................................................

Zapísal: ....................................................

––––––––––––––––––––––––––––––		   –––––––––––––––––––––––––––
           podpis zamestnanca			              podpis priameho nadriadeného
zamestnanca

									Príloha č. 3

Spojená škola internátna, Nám. Š. Kluberta 2, Levoča

Záznam o poškodení majetku školy 

Meno žiaka, ktorý poškodil majetok školy: .................................................................

Deň ......................................  čas ..............................................

Meno pedagóga, ktorý vykonával pedagogický dozor: ...............................................................

Svedok: ....................................................................

Opis poškodeného majetku a jeho pôvodné umiestnenie: ...........................................................

......................................................................................................................................................

Popis situácie, pri ktorej došlo k poškodeniu majetku:

..............................................................................................................................................

...............................................................................................................................................

...............................................................................................................................................

Vyjadrenie žiaka:

..............................................................................................................................................

...............................................................................................................................................

...............................................................................................................................................

Zapísal: ....................................................

––––––––––––––––––––––		  
   							   podpis zapisujúceho			

Výchovné opatrenie: ...............................................................................................................

.................................................................................................................................................

–––––––––––––––––––––––––––
     podpis triedneho učiteľa